Contra Timarchum

Contra Timarchum (Graece Κατὰ Τιμάρχου) est oratio anno 346 exeunte aut 345 a.C.n. ineunte ab Aeschine oratore Atheniensi apud iudices Areopagi habita, qua oratione Timarchum, Demosthenis in rebus publicis socium, indignum qui populum in coetibus adloqueretur renuntiari studebat. 

 De argumento 
Hoc censorium praeiudicium adversario denuntiarat2ː ἐπήγγειλα αὐτῷ τὴν δοκιμασίαν ταυτηνί = hoc eum censorio iudicio reum feci (Didot). Cf. ibidem 32. quia eum impedire volebat, ne se proditionis in recenti legatione ad Philippum regem accusare posset. Nam lex Solonis iubebat qui corpore suo commercium exercuissent aut bona paterna dissipassent eos ab oratorum tribunali arcendos esse.19-32. Paragrapho 20 dicitː μηδὲ γνώμην εἰπάτω μηδέποτε μήτε ἐν τῇ βουλῇ μήτε ἐν τῷ δήμῳ, μηδ᾽ ἂν δεινότατος ᾖ λέγειν Ἀθηναίων. ἐὰν δέ τις παρὰ ταῦτα πράττῃ, γραφὰς ἑταιρήσεως πεποίηκε καὶ τὰ μέγιστα ἐπιτίμια ἐπέθηκεν = sententiam nec apud senatum nec apud populum dicat ne disertissimus quidem homo. Si aliter fecerit actionem ἑταιρήσεως creavit et maximas poenas indixit. Cf etiam In Androtionem 30-32. Qua de causa, Aeschines Timarchum impudicum et prodigum depingit, magis ex rumore et fama quam ex testimoniis aut factis probatisː nonne deam esse Famam dixerunt poetae?128-9. Hunter, Virginia (1990). "Gossip and the Politics of Reputation in Classical Athens". Phoenixː 299-325, in primis p.302. Itaque ipsos iudices testes sibi esse eorum quae adlegat quia eadem audierunt contendere non dubitat.Quae argumenta postea Demosthenes in ipsum Aeschinem vertit (De falsa legatione 240-6).

Haec oratio fons maior de homosexualitate Graeca habetur, in primis illa parte cum de venalibus voluptatibus multo diversam sententiam se ferre adfirmat quam de Aristogitonis Harmodiique amore aut Patrocli et Achillis.132-151. Par. 137 dicitː ὁρίζομαι δ᾽ εἶναι τὸ μὲν ἐρᾶν τῶν καλῶν καὶ σωφρόνων φιλανθρώπου πάθος καὶ εὐγνώμονος ψυχῆς, τὸ δὲ ἀσελγαίνειν ἀργυρίου τινὰ μισθούμενον ὑβριστοῦ καὶ ἀπαιδεύτου ἀνδρὸς ἔργον. Nam ipse Aeschines se pulchros adulescentes amasse fatetur atque etiam poemata eis dedicasse quae recitaturos adversarios apud iudices praesentit.135-6.

Demosthenem quoque qui Timarcho adstabat contumeliosis verbis increpabat (effeminatum esse eum iudicabat.131 et 167. Jean-Noël Allard, "Démosthène efféminé: "l’assignation à contre-genre" comme instrument de persuasion", Revue historique 2018ː 3-22.) Ut qui actor tragicus fuisset atque poesi delectabatur eruditione cum adversariis certabat nec tantum Homerum (de Patroclo et Achille) sed etiam Euripidem et Hesiodum media oratione recitabat.Jean-Fabrice Nardelli, "Citations épiques chez les orateurs attiques : le cas d'Eschine", GAIA. Revue interdisciplinaire sur la Grèce ancienne, 2003ː 355-377. Non minus eruditus quam Demosthenes videri volebat141.

E posteriore Demosthenis oratione accepimus Timarchum iudicum sententia politicis iuribus spoliatum esse (ἀτιμία).De falsa legatione 240. In apologia posteriore,De falsa legatione 180. Aeschines hanc orationem apud iudices memorabat tamquam hortationem ad bonos mores civitati utilem gratamque quia adulescentes a corruptione tegebat.

 Notae 

 Editiones 
Victor Martin et Guy de Budé, Eschine Discours, tome 1 : Contre Timarque; Sur l'ambassade infidèle, Belles Lettres, 1927. Collection des Universités de France.
Fisher (Nick), Aeschines. Against Timarchos. Introduction, translation and commentary., Oxford, 2001 Recensio critica Altera recensio critica

 Plura legere si cupis 
Christopher Carey, "Style, Persona and Performance in Aeschines’ Prosecution of Timarchus" in The Theatre of Justice, Brill, 2007ː 265–282
Cook, Brad L. (2012). "Swift-boating in Antiquity: Rhetorical Framing of the Good Citizen in Fourth-Century Athens". Rhetorica: A Journal of the History of Rhetoric: 219-251.
Nick Fisher, "Body-Abuse: The Rhetoric of Hybris in Aeschines' Against Timarchos" in La violence dans les mondes grec et romain, 2005ː 62-89
David M. Halperin (19̟89), «The Democratic Body. Prostitution and Citizenship in Classical Athens», in One Hundred Years or Homosexuality and Other Essays on Greek Love, Routledgeː 88–112 Nonnullae paginae apud Guglum librorum Recensio critica
Edward M. Harris (1985), "The Date of the Trial of Timarchus", Hermesː 376-380 
 Kenneth J. Dover (1989). Greek Homosexuality. Cambridge, Massachusetts: Harvard University Press. Nonnullae paginae apud Guglum librorum
 Lanni, Adriaan (2010). "The Expressive Effect of Athenian Prostitution Laws". Classical Antiquityː 45-67.
Julie Mazaleigue-Labaste (2013), "De l'amour socratique à l'homosexualité grecque", Romantismeː 35-46
Guy Olding, "Myth and writing in Aeschines’ against Timarchus" in Politics of Orality, Brill, 2007ː 155–170

 Nexus externi 
Textus Graecus, Latina versione adposita apud Gallica. Vicifons

Categoria:Homosexualitas
Categoria:Litterae Graecae antiquae
Categoria:Orationes
Categoria:Scripta saeculo 4 a.C.n.